Din 1805 intră în nou-creata Gardă Imperială, distingându-se la bătălia de la Austerlitz și devenind colonel pe 18 decembrie și general de brigadă pe 25. La sfârșitul lui 1806, Dorsenne ia comanda grenadierilor pedeștri din Gardă, pe care îi comandă cu distincție într-o acțiune dramatică lângă cimitirul de la Eylau. Devine conte Lepaige în 1808 și petrece o parte a acestui an în Spania, înainte de a se alătura „Marii Armate din Germania” pentu campania Germania și Austria (1809). În cadrul acestei campanii se remarcă la Ratisbona și este eroic la Essling, unde are doi cai uciși sub el și este foarte grav rănit la cap, în timpul retragerii. Pare să se fi refăcut rapid și este promovat la gradul de general de divizie, acordându-i-se comanda diviziei a 2-a a Gărzii (infanteria Vechii Gărzi), calitate în care participă la bătălia de la Wagram.